Projekts uz 24.02.2023.
Vēlamais izskatīšanas laiks: FK 15.03.2023.
Kārtējā Domes sēdē 22.03.2023.
Sagatavotājs un ziņotājs: Laila Raiskuma

NOLIKUMS
Ādažos, Ādažu novadā
2023. gada 22. martā 								           Nr. 

Atklāta konkursa nolikums
pašvaldības izpilddirektora vietnieka amata pretendentu atlasei

Izdots saskaņā ar Pašvaldību likuma
21. panta ceturto daļu
1.	Vispārīgais noteikums
Konkursa mērķis ir apzināt un izvēlēties Ādažu novada pašvaldības izpilddirektora vietnieka (kods pēc profesiju klasifikatora 1112 39) amatam piemērotāko kandidātu.
2.	Konkursa komisija
2.1.	Konkursa atlases un vērtēšanas komisiju 8 cilvēku sastāvā izveido ar pašvaldības domes lēmumu.
2.2.	Komisija veic pretendentu iesniegto pieteikumu dokumentu atlasi un izvērtēšanu, kā arī nosaka pretendentu interviju norises laiku un vietu šajā nolikumā noteiktajā kārtībā.
2.3.	Komisija ir lemttiesīga, ja tās sēdē piedalās visi komisijas locekļi.
2.4.	Komisijas sēdes tiek protokolētas. Protokolēšanu nodrošina pašvaldības administrācijas Personāla nodaļa.
2.5.	Komisija paraksta konkursa norises noslēguma protokolu ar atzinumu par tās izvēlētā pretendenta atbilstību iecelšanai amatā. 
3.	Konkursa dalībnieki
3.1.	Konkursā var piedalīties jebkura pilngadīga persona, kura iesniegusi pieteikumu kopā ar visiem šajā nolikumā pretendentam noteiktajiem dokumentiem.
3.2.	Pieteikumu var iesniegt pa pastu (Ādažu novada pašvaldības dome, Gaujas iela 33A, Ādaži, Ādažu novads, LV-2164, ar norādi “Konkursam uz Ādažu novada pašvaldības izpilddirektora vietnieka amatu”) vai personīgi (Ādažu novada Valsts un pašvaldības vienotajā klientu apkalpošanas centrā Ādažos: Gaujas iela 33A, Ādaži, Ādažu novads vai Carnikavā: Stacijas iela 5, Carnikava, Carnikavas pagasts, Ādažu novads),, darba dienas darba laikā, vai nosūtot elektroniski, parakstītu ar drošu elektronisko parakstu uz e-pasta adresi vakance@adazi.lv līdz 2023. gada 10. aprīlim plkst. 23.59.
3.3.	Pieteikumam jāsatur šādi dokumenti:
3.3.1.	Dzīves darba gaitu apraksts (CV, ieteicams Europass formā), norādot darba periodus, izglītības līmeni, darba pienākumus, valodas prasmes, autovadītāja kategoriju, kā arī prasmes darbā ar informācijas un komunikācijas tehnoloģijām;
3.3.2.	motivācijas vēstule;
3.3.3.	Redzējums par pašvaldības izpildvaras darbību un efektivitātes uzlabošanu amata atbildības jomās (apjoms ne vairāk kā divas A4 lappuses);
3.3.4.	šī nolikuma prasībām atbilstošas augstākās izglītības dokumentu kopijas;
3.3.5.	apliecinājumu par atbilstību Pašvaldību likuma 21. panta ceturtās daļas prasībām (1.pielikums).
4.	Pieteikumu izskatīšana, vērtēšanas kritēriji, lēmuma pieņemšana
4.1.	Komisija veic vērtēšanu divās kārtās, un, ja nepieciešams - trijās kārtās.
4.2.	Pirmajā kārtā 5 darba dienu laikā pēc pieteikumu iesniegšanas termiņa beigām komisija izvērtē pieteikumus, kā arī iesniegto dokumentu atbilstību šim nolikumam.
4.3.	Ja nepieciešams, pretendenta kvalifikācijas un prasmju pilnīgai pārbaudei komisija ir tiesīga lūgt pretendentu sniegt papildu informāciju, kā arī uzrādīt dokumentu oriģinālu.
4.4.	Komisija pieņem lēmumu par atbilstošu pretendentu izvirzīšanu otrajai kārtai, pamatojoties uz kritērijiem - atbilstoša augstākā izglītība un profesionālā pieredze (2.pielikums), ja pretendents ieguvis vismaz 13 punktus.
4.5.	Kritērijs “Atbilstoša augstākā izglītība” šī nolikuma izpratnē ir:
4.5.1.	maģistra grāds - 7 punkti,
4.5.2.	augstākā akadēmiskā izglītība vai otrā līmeņa augstākā profesionālā izglītība sociālo zinātņu, ekonomikā vai sociālajās zinātnēs - 5 punkti;
4.5.3.	papildu izglītība, kas tieši attiecas uz vakantā amata pienākumu izpildi - līdz 2 punktiem;
4.5.4.	pretendents tiek izslēgts no vērtēšanas, ja viņam nav augstākā akadēmiskā vai augstākā otrā līmeņa profesionālā izglītība.
4.6.	Kritērijs “Profesionālā pieredze” šī nolikuma izpratnē ir:
4.6.1.	vismaz 2 gadu nepārtraukta pieredze vadošā amatā pēdējos 5 gados un padoto darbinieku skaits ne mazāk kā 50 - par katru gadu 2 punkti;
4.6.2.	vēlama pieredze vadošā speciālista amatā pašvaldības vai valsts iestādē 5 piecu gadu laikā - 2 punkti;
4.6.3.	pretendents tiek izslēgts no vērtēšanas, ja viņam nav vismaz 2 gadu darba pieredze vadošā amatā pēdējo 5 gadu laikā.
4.7.	Otrajā kārtā (intervija) klātienē piedalās pretendenti, kurus komisija atzina par atbilstošiem pirmajā kārtā, Protokolētājs ar elektroniskā pasta starpniecību paziņo intervijas norises laiku un vietu pretendentiem.
4.8.	Intervijas laikā komisija uzdod jautājumus un vērtē pretendentu spēju sniegt kompetentas atbildes uz jomai piekritīgiem specifiskiem darba jautājumiem, kā arī viņu saskarsmes un komunikāciju prasmes. 
4.9.	Komisija vērtē pretendentus pēc kritērijiem (3.pielikums) – izpratne par darbu un redzējums par izpildvaras darbību.  
4.10.	Kritērijs “Izpratne par darbu” šī nolikuma izpratnē ir:
4.10.1.	zināšanas par cilvēkresursu vadīšanu un iestādes iekšējās kontroles sistēmu - līdz 3 punktiem;
4.10.2.	zināšanas par pašvaldības attīstības programmas izstrādi un īstenošanu - līdz 3 punktiem;
4.10.3.	zināšanas par pašvaldības teritorijas plānojuma saturu un izstrādi - līdz 3 punktiem;
4.10.4.	zināšanas par pašvaldības mantas lietošanu un īpašumu uzturēšanu - līdz 3 punktiem;
4.10.5.	zināšanas par valsts pārvaldes iestādes budžeta plānošanu un izpildes kontroli - līdz 3 punktiem;
4.10.6.	zināšanas par valsts pārvaldes un pašvaldības darba organizāciju un administratīvo procesu iestādē - līdz 3 punktiem;
4.10.7.	vadības prasmes, noturība stresa situācijās, prasme strādāt komandā un organizēt darbu mērķu sasniegšanai - līdz 3 punktiem;
4.10.8.	prezentācijas prasmes - līdz 3 punktiem;
4.10.9.	katrs komisijas loceklis var individuāli piešķirt papildu līdz 2 punktiem, rakstiski pamatojot vērtējumu.
4.11.	Kritērijs “Redzējums par izpildvaras darbību” šī nolikuma izpratnē ir pretendenta pieteikumā iesniegtais dokuments “Redzējums par pašvaldības izpildvaras darbību un efektivitātes uzlabošanu amata atbildības jomās” - līdz 5 punktiem (subjektīvs vērtējums, ko vērtē intervijas laikā).
4.12.	Katrs komisijas loceklis vērtē pretendentus individuāli, piešķirot vērtējuma punktus, rakstiski pamatojot vērtējumu, un ierakstot savu viedokli pretendenta izvērtēšanas lapā, ko apliecina ar parakstu. Pretendenta vērtējumu aprēķina, summējot katra komisijas locekļa individuālo vērtējumu par pretendentu.
4.13.	Ja otrajā kārtā vairāki pretendenti ieguvuši vienādu vērtējumu vai vērtējumu līdz 2 punkta starpībai vērtējumu, un komisija nevar pieņemt vienbalsīgu lēmumu, komisija organizē trešo kārtu klātienē, kurā aicina piedalīties ne vairāk kā 3 minētos pretendentus. Šajā kārtā tiek padziļināti vērtētas pretendenta profesionālās prasmes, zināšanas un spējas sniegt kompetentas atbildes, izpildot 2 praktiskos uzdevumus (problēmsituācijas apraksts ar mērķi identificēt nepieciešamās darbības tās sekmīgai atrisināšanai).
4.14.	Komisija izvērtē pretendentu kompetenci un profesionālās zināšanas, vērtējot atbildes 3 punktu sistēmā (4.pielikums) par katra uzdevuma izpildi.
4.15.	Katram komisijas loceklim ir tiesības individuāli piešķirt papildu 1 vērtējuma punktu, rakstiski pamatojot savu vērtējumu.
4.16.	Pretendenta vērtējumu aprēķina, summējot katra komisijas locekļa individuālo vērtējumu par pretendentu.
4.17.	Lēmumu par konkursa uzvarētāju pieņem bez intervēto pretendentu klātbūtnes, pamatojoties uz otrajā vai trešajā kārtā (pēc nepieciešamības) iegūtā individuālā vērtējuma lielāko punktu summu.
4.18.	Komisija paraksta konkursa norises noslēguma protokolu ar atzinumu par tās izvēlētā pretendenta atbilstību iecelšanai amatā. 
5.	Noslēguma jautājumi
5.1.	Par konkursa rezultātiem paziņo katram otrajā vai trešajā kārtā intervētajam pretendentam rakstveidā e-pastā 2 darba dienu laikā pēc komisijas sēdes.
5.2.	Savu piekrišanu uzsākt amata pienākumu izpildi konkursa uzvarētājs apliecina rakstveida iesniegumā e-pastā 2 darba dienu laikā pēc tam, kad saņēmis informāciju par konkursa rezultātiem.
5.3.	Personāla nodaļa sagatavo un iesniedz pašvaldības domei attiecīgu lēmuma projektu par konkursa uzvarētāja iecelšanu amatā. Pozitīva lēmuma gadījumā pretendents tiek pieņemts darbā uz 5 gadiem, noslēdzot darba līgumu ar pārbaudes termiņu.
5.4.	Ja konkursa uzvarētājs pieņem lēmumu atteikties no amata, vai nav ieguvis domes deputātu vairākuma atbalstu, komisija var pieņemt lēmumu par nākošā otrajā kārtā (vai trešajā kārtā, ja tika rīkota) intervētā pretendenta ar lielāko iegūto punktu summu izvirzīšanu apstiprināšanai amatā, vai arī var tikt izsludināts atkārtots konkurss.
5.5.	Informāciju par konkursu ievieto pašvaldības tīmekļvietnē www.adazi.lv, Nodarbinātības valsts aģentūras tīmekļvietnē www.nva.gov.lv un tiešsaistes sociālā tīkla tīmekļvietnē Facebook.
5.6.	Pieteikumi, kas saņemti pēc šajā nolikumā noteiktā termiņa vai nesatur visu noteikto informāciju, netiek vērtēti.
5.7.	Iesniegtie dokumenti pretendentam atpakaļ netiek izsniegti.
5.8.	Konkursa dokumentiem tiek noteikts ierobežotas pieejamības informācijas statuss.

Pašvaldības domes priekšsēdētāja						Karīna Miķelsone

1.pielikums

APLIECINĀJUMS

Es,		
(vārds, uzvārds)
kandidāts uz Ādažu novada pašvaldības izpilddirektora vietnieka amatu, apliecinu, ka atbilstu Pašvaldību likuma 21. panta ceturtajā daļā izpilddirektora vietnieka amata kandidātam noteiktajām obligātajām prasībām, proti:
1)	esmu Latvijas Republikas pilsonis;
2)	pārvaldu latviešu valodu;
3)	man ir augstākā izglītība;
4)	neesmu sodīts par smagu vai sevišķi smagu noziegumu vai esmu reabilitēts, vai sodāmība ir noņemta, vai dzēsta;
5)	man nav aizliegts ieņemt iestādes vadītāja amatu sakarā ar disciplinārlietā, administratīvo pārkāpumu lietā vai krimināllietā piemērotu sodu;
6)	tiesa nav ierobežojusi manu rīcībspēju;
7)	neesmu un neesmu bijis PSRS, Latvijas PSR vai kādas ārvalsts valsts drošības dienesta, izlūkdienesta vai pretizlūkošanas dienesta štata darbinieks;
8)	neesmu un neesmu bijis ar likumiem vai tiesas nolēmumiem aizliegto organizāciju dalībnieks.
Apliecinu, ka atbildu par amata konkursam iesniegto dokumentu un tajos ietverto ziņu pareizību likumos noteiktajā kārtībā.
Piekrītu, ka mani personas dati tiks apstrādāti amata konkursa ietvaros. 
Esmu informēts, ka varu atsaukt savu piekrišanu personas datu apstrādei jebkurā laikā, iesniedzot pieprasījumu e-pasta adresē: vakance@adazi.lv.

2023. gada ____. _______________       	 ___________________
 	 (paraksts)

2.pielikums

Pretendenta Ādažu novada pašvaldības izpilddirektora vietnieka amatam 
PIRMĀS kārtas izvērtēšanas veidlapa 

Pretendenta vārds un uzvārds:	

		Maksim.
punktu
skaits	Iegūtais	
Nr.	Kritēriji		punktu
skaits	

Atbilstoša augstākā izglītība:
	
	Maģistra grāds	7		
1.	Augstākā akadēmiskā izglītība vai otrā līmeņa augstākā profesionālā izglītība ekonomikā, vadībzinātnēs vai būvniecībā	5		
	Papildu izglītība, kas tieši attiecas uz amata pienākumu izpildi, vismaz 6 stundas. Ieskaita ne vairāk kā 5 apmācības pēdējo 3 gadu laikā (0,4 punkti par katru vadības jomai atbilstošu kursu un 0,2 punkti par konkursa amata jomai atbilstošu katru kursu)	2		
				
2.				

Profesionālā pieredze:
	
3.	Vismaz 2 gadu nepārtraukta pieredze vadošā amatā pēdējos 5 gados un padoto darbinieku skaits ne mazāk kā 50 (2 punkti par katru gadu)	10		
4.	Vēlama pieredze pašvaldības vai valsts iestādē pēdējos 5 gados vadošā speciālista amatā	2		
	KOPĀ:	26		

Piezīmes izvērtēšanas laikā:

	

Komisijas loceklis: __________________________________________________________________
                                              (paraksts, paraksta atšifrējums)

3.pielikums

Pretendenta Ādažu novada pašvaldības izpilddirektora vietnieka amatam 
OTRĀS kārtas izvērtēšanas veidlapa 

Pretendenta vārds un uzvārds:	
Nr.	Kritēriji	Maksim. punktu skaits	Iegūtais punktu skaits	
1.	Zināšanas par cilvēkresursu vadīšanu un iestādes iekšējās kontroles sistēmu	3		
2.	Zināšanas par pašvaldības attīstības programmas izstrādi un īstenošanu	3		
3.	Zināšanas pašvaldības ilgtspējas attīstības stratēģijas un attīstības programmas izstrādē un īstenošanā;	3		
4.	Zināšanas par pašvaldības teritorijas plānojuma saturu un izstrādi	3		
5.	Zināšanas par pašvaldības mantas lietošanu un īpašumu uzturēšanu	3		
6.	Izpratne par valsts pārvaldes iestādes budžeta plānošanu un izpildes kontroli	3		
7.	Zināšanas un pieredze par valsts pārvaldes un pašvaldības darbu, kā arī administratīvo procesu iestādē	3		
8.	Vadības prasmes, noturība stresa situācijā, prasme strādāt komandā un organizēt darbu mērķu sasniegšanai	3		
9.	Prezentācijas prasmes	3		
10.	Redzējums par pašvaldības izpildinstitūcijas darbību un efektivitātes uzlabošanu amata atbildības jomās	5		
Papildu punkti 	2		
KOPĀ	34		
Komisijas loceklis var individuāli piešķirt papildu līdz 2 punktiem, rakstiski pamatojot vērtējumu:

Piezīmes izvērtēšanas laikā:

Komisijas loceklis: __________________________________________________________________
                                              (paraksts, paraksta atšifrējums)

4.pielikums

Pretendenta Ādažu novada pašvaldības izpilddirektora vietnieka amatam 
TREŠAS kārtas izvērtēšanas veidlapa 

Pretendenta vārds un uzvārds:	
Nr.	Kritēriji	Maksim. punktu skaits	Iegūtais punktu skaits	
1.	Pretendenta atbildes uz pirmo uzdevumu	3		
2.	Pretendenta atbildes uz otro uzdevumu	3		
Papildu punkti 	2		
KOPĀ	8		
Komisijas loceklis var individuāli piešķirt papildu līdz 1 punktam, rakstiski pamatojot vērtējumu:

Piezīmes izvērtēšanas laikā:	

Komisijas loceklis: __________________________________________________________________
                                              (paraksts, paraksta atšifrējums)